text: Калі сьпяваць “Магутны Божа” і як маліцца за Беларусь – Belarusian Church in London || Беларуская царква ў Лондане
  Belarusian Church in London	
  Welcome
  About us
  Visit Us
  Slovak Mission
  Where We Meet
  Events
  Events Calendar
  Upcoming Events
  Past Events
  Blog
  Sermons
  Gallery
  Building a Church
  Model of the Belarusian Church
  Contact
  Search
  Калі сьпяваць “Магутны Божа” і як маліцца за Беларусь
  Home / Campus Locations / History / Калі сьпяваць…
  Posts
  Categories	
  History 4
  Uncategorized 10
  Tags	
  Леў Гарошка 3
  Вера Рыч 1
  Аляксандар Надсан 1
  Малітва за Беларусь 1
  Божым шляхам 1
  Магутны Божа 1
  Малітоўнік 1
  Months	
  July 2021 3
  June 2021 1
  November 2020 1
  August 2020 1
  June 2019 1
  May 2019 2
  December 2018 1
  February 2017 1
  January 2017 2
  November 2016 1
  Калі сьпяваць “Магутны Божа” і як маліцца за Беларусь	
  Date
  02/07/2021
  Author
  admin
  Category
  History	
  Сьпяваць ці не сьпяваць “Магутны Божа” у царкве?
  У беларускай грэка-каталіцкай традыцыі гэты гімн мае пачэснае месца: ім заканчваецца Малебен за беларускі народ, ім можна замяняць песьню сьв. Аброзія ў Малебне ў грамадзкія і дзяржаўныя сьвяты. Абодва малебны напісаныя а. Аляксандрам Надсанам, перакладчыкам усіх асноўных нашых літургічных тэкстаў.
  Гімна “Магутны Божа” няма ў іншых падобных творах а. Аляксандра: Малебне ў часе народнай бяды і ў Малебне перад пачаткам грамадзкіх зборак: “Магутны Божа” – урачысты гімн, ён сьпяваецца напрыканцы радасных сьвяткаваньняў. Таму ён цалкам да месца напрыканцы нядзельнай літургіі, калі ў парафіі ёсьць такая традыцыя.
  “Магутны Божа” у выкананні хора беларускай дыяспары. Запіс зроблены ў царкве святога Кірылы Тураўскага ў Лондане, 2020.
  Перад гімнам у абодвух вышэй прыгаданых малебнах а. Надсан паставіў прыгожую малітву за беларускі народ з малітоўніка “Божым шляхам” (1946 г.) а. Льва Гарошкі:
  Сусьветны Уладару, спрадвечны Божа, Ты ўвесь сьвет стварыў і законы для ўсяго ўстанавіў, кожнаму месца прызначыў, а род людзкі так бясконца палюбіў, што Сына Свайго Адзінароднага паслаў на зямлю, каб усе слухалі Ягоную навуку і, ідучы сьледам за Ім, увайшлі ў Тваё нябеснае валадарства. Мы, дзеці беларускага народу, як маглі слухаліся Тваіх загадаў, але дзеля чалавечае слабасьці часта падалі і зьневажалі Цябе сваімі грахамі. Цяпер молім Цябе шчыра: даруй нам нашыя правіны, нашую нядбайнасьць ў адносінах да сябе і да іншых; даруй таксама тым, хто крыўдзіў нас і зьневажаў. Барані нас ад крыўды варожае і дай нам і ворагам нашым духа сапраўднае хрысьціянскае любові. Дай нам еднасьць веры, згоду ў грамадзкім і сямейным жыцьці, загаі нашыя асабістыя і народныя раны душы, якія мы самі сабе ўчынілі, або ад непрыяцеляў атрымалі. У нашым штодзённым жыцьці асьвяці наш розум Тваім евангельскім сьвятлом, каб мы, захоўваючы Твае прыказаньні, перамагалі ўсе цяжкасьці і цярпеньні і заўсёды Цябе бласлаўлялі. Пашлі беларускаму народу ахвярных слугаў сваіх, якія праведным, сумленным і мудрым жыцьцём і дзейнасьцю вялі б яго да лепшае долі. Дай нам сьвятое духавенства. Блаславі нашы сем’і, каб у кожнай з іх дбалы бацька і ахвярная маці, злучаныя шчырай сьвятой любоўю, выхоўвалі Табе на славу, а бацькаўшчыне на карысьць сваіх дзетак. Асаблівую ласку дай моладзі, каб яна атрымала глыбокае хрысьціянскае ўзгадаваньне і вырасла на карысных сыноў і дачок свайго народу.
  Блаславі нашыя дачасныя дастаткі, ня дай гінуць марна тым талентам, якія Ты пасылаеш у наш народ, але дай ім свабодна разьвіцца і закрасаваць Табе на славу і ўсяму людзтву на карысьць. Блаславі працу сялянаў на ральлі, работнікаў у фабрыках, вучоных, пісьменьнікаў, мастакоў, каб з іхняй дапамогай беларускі народ мог разумна і прыгожа жыць і разьвівацца.
  Цябе, Усячыстая Багародзіца і нашая нябесная Маці, просім: пакрый нашую краіну Тваім сьвятым покрывам і будзь нашай апякункай і заступніцай. І ты, сьвятая Еўфрасіньня, асьветніца Беларусі, і ўсе сьвятыя заступнікі беларускага народу, маліцеся за нас няспынна, каб мы сталіся народам сьвятым, які выконвае волю Божую і сваё пасланство, і каб мы ўнесьлі свой уклад у агульнае дабро тут на зямлі, а ў прышлым жыцьці атрымалі вечнае шчасьце, і няспынна аддавалі славу, пашану і пакланеньне Богу ў Тройцы адзінаму, Айцу, і Сыну, і Сьвятому Духу, цяпер і заўсёды, і на вякі вякоў.
  Гэтая малітва – экумэнічная і інклюзіўная ў сваёй сутнасьці. У ёй перадусім гучыць клопат за ўсіх людзей.
  Амаль усе праваслаўныя малітоўнікі, выдадзеныя ў дыяспары, маюць малітвы за Бацькаўшчыну, Беларусь ці беларускі народ. Напрыклад, “Праваслаўны малітоўнік” (Таронта, 1996 г.), які можна знайсьці на сайце Беларуская Палічка.
  Нядаўна зьявілася і зусім новая малітва за Беларусь, напісаная нашымі праваслаўнымі суродзічамі. Яна таксама экумэнічная і інклюзіўная, набрыняная болем за ўсіх нас – народ і Царкву, – і ўсіх, хто церпіць перасьлед. Гэтая малітва – твор сучаснага беларускага багаслоўя надзвычайнай глыбіні й прыгажосьці:
  Айцец усіх людзей, Магутны Божа і Творца! Ты не пакінуў свет без клопату, але з любові паслаў Сына Свайго, каб адкрыць нам шлях у Тваё Царства і вызваліць ад улады граху, зла, пекла і смерці!
  Ты спасылаеш Духа Твайго, каб асвяціць свет, каб сэрцы павярнуліся да Цябе, вочы бачылі праўду, вушы чулі голас сумлення, вусны дабравесцілі, рукі чынілі дабро і ногі хадзілі шляхам справядлівасці.
  Ты стварыў Царкву, каб людзі працягвалі ў свеце справу Царства Твайго ― справу міру і справядлівасці, справу дзейснай любові, якая ацаляе раны, справу непахіснай надзеі, якая ўмацоўвае дух.
  Дабравесце Тваё, Госпадзе, ― дабравесце міру, неаддзельнага ад справядлівасці, праўды, свабоды і любові. Каб запанаваў мір, патрэбна наша судзеянне Табе, умацуй нас у гэтай місіі ласкаю Тваёю.
  Твой подых, Госпадзе, ― подых свабоды; Ты стаіш на баку прыгнечаных, а не прыгнятальнікаў. Вызвалі нас ад гвалту і прыгнёту ― і не дай нам ужываць свабоду дзеля злога і дзеля заняволення іншага.
  Ты, Госпадзе, любіш тых, хто чыніць справядлівасць! Дай нам сумленне і розум, адрозніць дабро ад зла, праўду ад няпраўды, і ўмацуй у жаданні змагацца за справядлівасць.
  Молімся за кожнага, хто прайшоў праз гвалт, зняволенне, прыніжэнне, пераслед і катаванні, Госпадзе, ацалі іх, умацуй іх, дай ім сілы пераадолець страх, пашлі ім падтрымку і дапамогу.
  Молімся таксама за тых, хто чыніць зло і несправядлівасць: Госпадзе, ацалі іх сэрцы ад жорсткасці і нячуласці і прывядзі да пакаяння.
  Молімся Табе, Госпадзе, за беларускія цэрквы, каб яны ўсведамлялі сваю місію і ў еднасці, салідарнасці і ахвярнасці — шукалі праўды Тваёй, выконвалі волю Тваю і былі супрацоўнікамі Царства Твайго – Айца, Сына і Святога Духа, цяпер, і заўсёды, і навекі вякоў. Амін.
  Tagged with Аляксандар Надсан, Леў Гарошка, Магутны Божа, Малітва за Беларусь
  Previous
  Як а. Леў Гарошка ўпісаў Беларусь на царкоўную…
  Next
  Вера Рыч пра Торвальда Кодрансана - ісьляндзкага…
  Latest Sermon
  Казанне біскупа Венэдыкта Алексійчука на Вялікай Вячэрні ў Нядзелю Слепанароджанага
  22/05/2017
  У Імя Айца, і Сына, і Святога Духа. Хрыстос уваскрос! Дастойны айцец Сяргей, дарагія сябры! Я вельмі цешуся нагодзе сустракацца і маліцца сёння разам з вамі тут, у беларускім…